Esseed on nüüd ära saadetud ja veidi aja eest läkitasin teele ka oma Adopt-A-Word'i, millise viimane tähtaeg oligi täna. Aga kuigivõrd rahul ei ole ma kummagagi ning eriliselt lootusrikkana ma neile nädalavahetust sisustama saavatele eksamitele igatahes küll vastu ei lähe.    Olen igatekanti juhm... ning kui tahta vaid ühte väikest tõestust selle osas välja tuua, siis võiks näiteks mainida, et oma esseid  saates unustasin nad enne teelepanekut ühtlaseks joondada.    Ja tagantjäreletarkusest ning südamepahadusest oma rumaluse üle pole antud juhtumil karvavõrdki kasu.    Noh, ainult kaks päeva veel :).    ...    Laps on kah kusagilt haiguse külge korjanud ning omadega hädas ja viril ning sülekas.    Ja uuel nädalal peaksime vist Saaremaale sõitma, aga ma pole ikka veel suutnud välja mõelda, mida ma seal sellist teha saaks, et see ettevõtmine lisaks tite  karjatamise rõõmudele veel midagi mulle põnevat pakkuda võiks.